钦定古今图书集成/明伦汇编/家范典/第112卷 > 《汉刘熙释名》 > 《恙喜甚有怀》元·张翥
## 钦定古今图书集成/明伦汇编/家范典/第112卷 > 《汉刘熙释名》 > 《恙喜甚有怀》元·张翥

“始得平安信，浑纾怅望心。争看尺素字，绝胜万黄金。
危甚初秋警，几于平陆沈。蜂屯昱岭上，豨突浙江浔。
纵尔驱锋镝，宁逃磔斧砧。官军俄克复，乱首即成擒。
城市半焦土，亲朋多好音。已知生有路，暂免泪沾襟。”
“老子欢殊剧，家人酒快斟。狂歌敲手板，醉倒脱头簪。
黎庶思甦息，皇天愿照临。国威虽震叠，兵气尚萧森。”
自顾形骸累，仍嗟岁月侵。怀归畏吏议，承乏念官箴。
虎豹关非远，龙蛇水更深。岂无黄石略，虚遣白头吟。
落日耿残雪，浮云生夕阴。枯萁闻龁马，疏树见栖禽。
松竹荒须埋，茅茨破可寻。前生本道士，不是恋山林。